CELEX: 32006R1805
Language: mt
Date: 2006-12-07 00:00:00
Title: Regolament tal-Kummissjoni (KE) Nru 1805/2006 tas- 7 ta' Diċembru 2006 li jemenda l-Anness I tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għal iffissar ta' limiti massimi ta' residwi ta' prodotti mediċinali veterinarji fi prodotti tal-ikel ta' oriġini mill-annimali, fir-rigward tat-thiamphenicol, tal-fenvalerate u tal-meloxicam Test b'rilevanza għaż-ŻEE

17.12.2008         MT             Il-Ġurnal Uffiċjali ta’ l-Unjoni Ewropea                              795

32006R1805

L 343/66                      IL-ĠURNAL UFFIĊJALI TA’ L-UNJONI EWROPEA                            8.12.2006

                  REGOLAMENT TAL-KUMMISSJONI (KE) Nru 1805/2006

                                      tas-7 ta' Diċembru 2006

      li jemenda l-Anness I tar-Regolament tal-Kunsill (KEE) Nru 2377/90 li jistabbilixxi
          proċedura tal-Komunità għal iffissar ta’ limiti massimi ta’ residwi ta’ prodotti
       mediċinali veterinarji fi prodotti tal-ikel ta’ oriġini mill-annimali, fir-rigward tat-
                         thiamphenicol, tal-fenvalerate u tal-meloxicam

                                   (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li
jistabbilixxi proċedura tal-Komunità għall-iffissar ta’ limiti massimi ta’ residwi ta’ prodotti
mediċinali veterinarji fi prodotti tal-ikel ta’ oriġini mill-annimali1 u b'mod partikulari l-
Artikolu 2 tiegħu.

Wara li kkunsidrat l-opinjonijiet tal-Aġenzija Ewropea tal-Mediċini fformulati mill-Kumitat
għall-Prodotti Mediċinali għall-Użu Veterinarju,

Billi:

(1)         Is-sustanzi farmakoloġikament attivi kollha użati fil-Komunità fil-prodotti mediċinali
           veterinarji maħsuba għall-annimali mrobbija għall-ikel għandhom ikunu vvalutati
           skont ir-Regolament (KEE) Nru 2377/90.

(2)         Is-sustanza thiamphenicol hija inkluza fl-Anness I tar-Regolament (KEE)
           Nru 2377/90 għall-ispeċi bovina għall-muskoli, ix-xaħam, il-fwied, il-kliewi u l-ħalib
           kif ukoll għat-tiġieġ għall-muskoli, il-ġilda u x-xaħam, il-fwied u l-kliewi, minbarra
           annimali li jipproduċu l-bajd għall-konsum mill-bniedem. It-thiamphenicol huwa
           inkluż ukoll fl-Anness III ta' dak ir-Regolament għall-ispeċi tal-porċini għall-muskoli,
           il-ġilda u x-xaħam, il-fwied u l-kliewi. Wara l-eżaminazzjoni tal-informazzjoni
           provduta mill-applikant għat-twaqqif ta' limiti massimi ta residwu finali għall-
           thiamphenicol fl-ispeċi tal-porċini, huwa kkunsidrat xieraq li tinbidel l-entrata għat-
           thiamphenicol fl-Anness I tar-Regolament (KEE) Nru 2377/90 għall-ispeċi kollha

1
      ĠU L 224, 18.8.1990, p. 1. Ir-Regolament kif                emendat    l-aħħar   mir-Regolament   tal-
Kummissjoni (KE) Nru 1729/2006 (ĠU L 325, 24.11.2006, p. 6).
 ---pagebreak--- 796                MT               Il-Ġurnal Uffiċjali ta’ l-Unjoni Ewropea                       17.12.2008

          mrobbija għall-ikel għall-muskoli, ix-xaħam, il-fwied, il-kliewi u l-ħalib, minbarra l-
          annimali li jipproduċu l-bajd għall-konsum mill-bniedem. Il-limitu massimu ta'
          residwu għax-xaħam, il-fwied u l-kliewi m'għandux japplika għall-ħut bil-ġewnaħ.

(3)        Is-sustanza fenvalerate hija inkluża fl-Anness III tar-Regolament (KEE) Nru 2377/90
          għall-bovini għall-muskoli, ix-xaħam, il-fwied u l-kliewi. Dawk il-limiti massimi ta'
          residwu provviżorji jiskadu fl-1 ta' Lulju 2006. Wara l-eżaminazzjoni tal-
          informazzjoni provduta mill-applikant għall-istabbiliment ta' limiti massimi ta residwu
          finali għall-fenvalerate fl-ispeċi tal-bovini, huwa kkunsidrat xieraq li l-fenvalerate ikun
          inkluż fl-Anness I tar-Regolament (KEE) Nru 2377/90 għall-ispeċi bovini għall-
          muskoli, xaħam, fwied, kliewi u ħalib.

(4)        Is-sustanza meloxican hija inkluża fl-Anness I tar-Regolament (KEE) Nru 2377/90
          għall-ispeċi tal-bovini, tal-majjal u tal-ekwidi għall-muskoli, fwied u kliewi kif ukoll
          għall-ispeċi tal-bovini għall-ħalib. Wara l-eżaminazzjoni ta' applikazzjoni għat-twaqqif
          ta' limiti massimi ta residwu għall-meloxicam fl-ispeċi tal-fniek u tal-kaprini għall-
          ħalib, huwa kkunsidrat xieraq li tinbidel l-entrata tal-meloxicam f'dak l-Anness għall-
          ispeċi tal-fniek u tal-kaprini għall-muskoli, il-fwied u l-kliewi kif ukoll għall-ispeċi
          tal-kaprini għall-ħalib.

(5)       Ir-Regolament (KEE) Nru 2377/90 għandu għaldaqstant jiġi emendat skont dan.

(6)        Qabel ma jidħol fis-seħħ dan ir-Regolament għandu jingħata perjodu adegwat sabiex
          jippermetti lill-Istati Membri jagħmlu kwalunkwe aġġustament li jista' jkun neċessarju
          fid-dawl ta' dan ir-Regolament, fl-awtorizzazzjonijiet li ngħataw għat-tqegħid tal-
          prodotti mediċinali veterinarji kkonċernati fis-suq skont id-Direttiva 2001/82/KE tal-
          Parlament Ewropew u tal-Kunsill tas-6 ta' Novembru 2001 dwar il-kodiċi tal-
          Komunità rigward il-prodotti mediċinali veterinarji2, biex jitqiesu d-dispożizzjonijiet
          ta' dan ir-Regolament.

(7)        Il-miżuri stipulati f'dan ir-Regolament huma skont l-opinjoni tal-Kumitat Permanenti
          dwar il-Prodotti Mediċinali Veterinarji,

ADOTTAT DAN IR-REGOLAMENT:

                                                 Artikolu 1

L-Anness I tar-Regolament (KEE) Nru 2377/90 huwa emendat skont l-Anness ta' dan ir-
Regolament.

                                                 Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Dan għandu japplika mit-8 ta' Frar 2007.

2
          ĠU L 311, 28.11.2001, p. 1. Id-Direttiva kif emendata bid-Direttiva 2004/28/KE (ĠU L 136, 30.4.2004,
p. 58).
 ---pagebreak--- 17.12.2008        MT               Il-Ġurnal Uffiċjali ta’ l-Unjoni Ewropea                                797

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 7 ta' Diċembru 2006.
Għall-Kummissjoni

Günter VERHEUGEN
Viċi-President

                                                 ANNESS

Is-sustanza li ġejja hi mdaħħla fl-Anness I tar-Regolament (KEE) Nru. 2377/90 (Lista ta'
sustanzi farmakoloġikament attivi li għalihom ġew stabbiliti limiti massimi ta' residwu)

1. AĠENTI TA' KONTRA L-INFEZZJONI

1.2. Antibijotiċi

1.2.5. Florfenicol u komposti relatati

        Sustanza/sustanzi                Residwu             L-ispeċi tal-          MRLs          Tessuti
    farmakoloġikament attivi             markatur             annimali                          kkonċernati
                                                                                                Muskoli4
‘Thiamphenicol                      Thiamphenicol          Kull speċi            50 μg/kg
                                                           mrobbija għall-
                                                           ikel3                 50 μg/kg       Xaħam5

                                                                                 50 μg/kg       Fwied

                                                                                 50 μg/kg       Kliewi

                                                                                 50 μg/kg       Ħalib’»

»

3
          Mhux għall-użu f'annimali li minnhom jiġi prodott il-bajd għall-konsum mill-bniedem, MRLs għax-
xaħam, fwied u kliewi ma japplikawx għall-ħut bil-ġewnaħ.
4
          Għall-ħut bil-ġewnaħ muskolu jirreferi għall-muskolu u l-ġilda fi proporzjonijiet naturali.
5
          Għall-ispeċi tal-majjali u tat-tjur din l-MRL għandha x’taqsam mal-ġilda u x-xaħam fi proporzjonijiet
naturali.
 ---pagebreak--- 798              MT              Il-Ġurnal Uffiċjali ta’ l-Unjoni Ewropea                 17.12.2008

2. AĠENTI TA' KONTRA L-PARASSITI

2.2. Aġenti li jaġixxu kontra l-ektoparassiti

2.2.3. Pyrethroids

    Sustanza/sustanzi             Residwu markatur               L-ispeċi     MRLs        Tessuti
farmakoloġikament attivi                                           tal-                 kkonċernat
                                                                 annimali                    i

‘Fenvalerate                   Fenvalerate (is-somma           Bovini       25 μg/kg    Muskoli
                               tal-isomeri RR, SS, RS u
                               SR)                                          250 μg/kg   Xaħam

                                                                            25 μg/kg    Fwied

                                                                            25 μg/kg    Kliewi

                                                                            40 μg/kg    Ħalib’»

»

4. AĠENTI TA' KONTRA L-INFJAMMAZZJONI

4.1. Aġenti anti-infjammatorji mhux sterojdi

4.1.4. Derivattivi tal-oximcam

        Sustanza/sustanzi             Residwu              L-ispeċi tal-     MRLs         Tessuti
    farmakoloġikament attivi          markatur              annimali                    kkonċernati

‘Meloxicam                        Meloxicam            Porċini, ekwidi,     20 μg/kg    Muskoli
                                                       fniek
                                                                            65 μg/kg    Fwied

                                                                            65 μg/kg    Kliewi

                                                       Bovini, kaprini      20 μg/kg    Muskoli

                                                                            65 μg/kg    Fwied

                                                                            65 μg/kg    Kliewi

                                                                            15 μg/kg    Ħalib’»